Khadicha

Khadicha (pronunciato /xa.'di.t∫a/, 555? - A Meca, 619) estió a primera muller d'o profeta musulmán Mahoma. Se casó con él cuan ella teneba cuaranta anyos y Mahoma vinticinco.

Khadicha yera una viuda rica d'a tribu quaraisí, a lo servicio d'a cual entró o profeta pa dimpués prener-lo como marito. Lo aduyó con la suya fortuna en a propagación d'a nueva doctrina.

D'os siet fillos que tenioron, tres ninas y tres ninos, només Fatima plegó a la edat adulta y se casó con o cuarto califa Ali Ibn Abi Talib. Seguntes a tradición yera muito polita, y atamas d'a suya edat, enamoró a Mahoma. L'Alcorán presenta esta relación como eixemplo d'a suprema dita, modelo pa os musulmans.

En a obra de Mohamad Rabadán, en castellano con aragonesismos, s'escribe AddichaJosé Antonio Lasarte López. Poemas de Mohamad Rabadan, Deputación Cheneral d'Aragón, 1991. pp 323 con a caracteristica adaptación d'arabismos en aragonés cambiando o fonema d'a letra chim por o fonema africato d'o digrafo ch.

 Referencias 

 Vinclos externos 
  Chenealochía de Khadicha.

Categoría:Islam
Categoría:555 (naixencias)
Categoría:619 (muertes)